tomron87/hebrew-wikipedia-sentences-corpus huggingface dataset:
דמויות הצבים הושפעו רבות מהקומיקסים "רונין", "סרבוס", "המוטנטים החדשים" (בו הוצגו מוטאנטים בני נוער) ו"דרדוויל" (בו הוצג ארגון היד, ארגון נינג'ות שביקש לשלוט בעיר התחתית של ניו יורק).
הקומיקס הראשון נכתב על ידי פיטר ליירד וקווין איסטמן ויצא לאור על ידי מיראז' סטודיו.
הקומיקס הודפס בסגנון מגזין על דפי נייר זולים בשחור ולבן בכמות של 3,000 עותקים בלבד, מה שהופך את הקומיקס היום לפריט אספנות.
בתוך חודשים ספורים אזלו כל הגיליונות מה שהפתיע את ליירד ואיסטמן.
ההצלחה הביאה לפריחה בתחום הקומיקס השחור לבן בשנות ה-80, רבים החלו להוציא לאור קומיקס המבוסס על בעלי חיים בתקווה לרווחים גדולים.
רוב הקומיקס שיצאו היו פרודיות לצבי הנינג'ה, רובם לא הצליחו וחלקם גרמו לקריסה כלכלית של חברות ההוצאה לאור.
סדרת החוברות "השיבה לניו-יורק" מ-1989 הייתה הצלחה גדולה וגרמה לחשיפה הגדולה של צבי הנינג'ה.
אמני קומיקס רבים החלו להתנסות בקומיקס דרך צבי הנינג'ה כאשר יצרו מספר חוברות כניסיון, כמה אמנים אף המשיכו לעבוד עם סטודיו מיראז' ביצירת קומיקסים.
הכרך הסתיים באוגוסט 1993 עם חוברת מספר 62.
מיראז' סטודיו השיקה את הכרך ב-1993. זהו הכרך הראשון שכולו צבוע, מה שגרם התפעלות בקרב מעריצי הקומיקס.
הקומיקס נכתב ואויר על ידי ג'ים לוסון.
הכרך נמשך שלוש עשרה חוברות בלבד, עד 1995, בעקבות ירידה בפופולריות ופיגור במכירות.
פרסומו של הכרך השלישי החל בשנת 1996, והוא נכתב על ידי גארי קרלסון ואויר על ידי פרנק פוסקו.
הכרך צויר בשחור לבן, כמו הראשון.
הוא זכה לשבחים רבים במיוחד על הקצב המהיר והשינויים בדמויות: לאונרדו מאבד את ידו, על פניו של רפאל מופיעות צלקות רבות, ספלינטר הופך לעטלף ודונטלו הופך לקיבורג.
פרקים רבים מסדרת הטלוויזיה מ-2003 בוססו על חוברות מהכרך.
שתים עשרה שנה לאחר סיום הכרך השני, תוך התעלמות מעלילות הכרך השלישי, נמצאים הצבים כעת בשנות השלושים המוקדמות לחייהם.
אפריל או'ניל וקייסי נשואים ומתגוררים בסמוך לביוב בו חיים הצבים.
ספלינטר מתגורר בחווה בנורת'המפטון ומשמש כסבא של בתם הצעירה של קייסי ואפריל.
חייזרים הופכים לדבר מקובל ולכן הצבים יכולים לשוטט בחופשיות בעולם בני-האדם אך כחייזרים ולא כמוטנטים.
הגיליון האחרון של הכרך פורסם בתחילת 2010, כמה חודשים לאחר מכירת זיכיון הצבים לרשת ניקלודיאון.
הכרך הסתיים עם "המשך יבוא" אם כי עד היום הסיפור לא המשיך או הסתיים.
צבי הנינג'ה הוא סרט גיבורי על אמריקאי מזאנ'ר הפעולה, הקומדיה והמדע בדיוני המבוסס על קומיקס "צבי הנינג'ה".
הסרט מהווה אתחול לסדרת סרטי צבי הנינג'ה.
הסרט עלה לאקרנים ב-7 באוגוסט 2014.
את הסרט ביים ג'ונתן ליבסטמן; כתבו ג'וש אפלבום, אנדרה נימק ואוון דוהרטי; את הסרט הפיק מייקל ביי; ומכבבים מייגן פוקס, ג'וני נוקסוויל, נואל פישר, אלן ריצ'סון, ויליאם פיכטנר, טוני שלהוב ווופי גולדברג.
הסרט הפך לשובר קופות כאשר הצליח להכניס 485 מיליון דולר ברחבי העולם.
בעקבות ההצלחה המסחרית הגדולה של הסרט, סרט המשך הנקרא "צבי הנינג'ה: יוצאים מהצללים" יצא לאקרנים בקיץ 2016 כאשר הבמאי ג'ונתן ליבסמן הוחלף בבמאי דייב גרין.
כאשר החשיכה יורדת על ניו יורק, שרדר הרשע מנסה לשלוט על העיר.
ארבעת הצבים החיים בביוב מנסים להביס את שרדר ולגלות את הייעוד שלהם.
הצבים חייבים לשתף פעולה עם העיתונאית אפריל או'ניל והצלם ורנון פאנוויק כדי להציל את העיר ולפענח את התוכנית השטנית של שרדר.
עד מהרה, הצבים חושפים את תוכניתו של שרדר, הוא מתכנן להפיץ בכל רחבי העיר חומר כימי רעיל ולהשתלט על העיר כולה.
ג'וני נוקסוויל (קול)/פיט פלוסזק (לכידת תנועה) - לאונרדו, הרציני, המנומס והמיומן שבצבים, משמש כמנהיגם בשטח.
אלן ריצ'סון - רפאל, הקשוח וחם המזג שבצבים
ג'רמי הווארד - דונטלו, חנון וגאון מחשבים והנדסה, אחראי על הטכנולוגיה שבשירות הצבים.
נואל פישר - מיכלאנג'לו, הבדרן של החבורה.
טוני שלהוב (קול)/ דני וודברן (לכידת תנועה) - ספלינטר, ה"סנסיי" ואביהם המאמץ של ארבעת הצבים, אשף באמנויות לחימה.
מייגן פוקס - אפריל או'ניל, כתבת זוטרה בחדשות ערוץ 6. ידידתם של ספלינטר והצבים.
ויליאם פיכטנר - אריק סאקס - תעשיין נשק חכם שיצר ובנה את שריון הסמוראי הרובוטי "שרדר", הוא ושרדר מתכננים להפיץ גז רעיל על פני העיר כולה, הוא משתף פעולה לאורך כל הסרט עם שרדר, סאקס הוא הנבל המשני של הסרט.
ויל ארנט - ורן פאנוויק, הצלם של אפריל וידיד טוב שלה.
וופי גולדברג - ברנדט תומפסון, מנהלת חדשות ערוץ 6 והבוסית של אפריל.
אבי אליוט - שותפתה של אפריל
מינה נוג'י - קראי, סגניתו של שרדר .
טוהורו מסמונה - שרדר, אמן לחימה ומאסטר נינג'ה יפני.
מפעיל את שריון שרדר הגדול החמוש בלהבים חדים.
שרדר הוא יריבם המושבע של הצבים, הוא חזק מאוד, זריז וראש שבט "הרגל".
מתכנן להשתלט על העיר בכך שיפיץ גז רעיל ברחבי העיר.
שבט הרגל - צבאו של שרדר, שמיומן באמנויות הלחימה כדוגמת ג'ו ג'וטסו.
בשנת 1990 ובסדרות הטלוויזיה למיניהן, שבט הרגל מוצג כנינג'ות.
אך כעת, שבט הרגל מתואר כחיילים החמושים ברובי סער.
הפנים שלהם מאופרים בשחור כדי לשמש צבעי מלחמה.
לאחר שרכשה ניקלודיאון ב-2009 את מלוא הזכויות על צבי הנינג'ה ממיראז' סטודיו, הוכרז כי במהלך 2012 ייצא סרט חדש בזיכיון בהפקת סרטי ניקלודיאון והפצת סרטי פרמאונט.
בסוף מאי 2011 הכריזו פרמאונט וניקלודיאון כי מייקל ביי ישמש כמפיק הסרט וכי הסרט יהווה אתחול לסדרת הסרטים.
בהמשך מאט הולווי וארט מארקום נשכרו לכתוב את תסריט הסרט, שנה לאחר מכן נשכרו ג'וש אפלבום, אנדרה נימק ואוון דוהרטי לשכתב את התסריט.
בפברואר 2012 החלו מגעים לשכירת ג'ונתן ליבסמן לביים את הסרט.
במרץ 2012 דחו פרמאונט את יציאת הסרט לחג המולד 2013.
בסוף מרץ 2012 אמר מייקל ביי כי הצבים יהיו זהים לאיך שהיו בקומיקס ושדבר לא השתנה.
ב-28 באוגוסט 2012 הודלפה לאינטרנט גרסה מוקדמת של התסריט תחת הכותרת "הדלת כחולה" הכללה שינויים רבים הסותרים את כל הבטחותיו של מייקל ביי, מייקל ביי ציין בהמשך כי הטיוטה נכתבה לפני שהתסריט שוכתב ושונה רבות.
ב-12 בינואר 2013 נודע כי צילומי הסרט יחלו באפריל 2013 בניו יורק.
חודש לאחר מכן נדחתה הפצת הסרט ליוני 2014. ב-15 באוגוסט 2013 נדחתה הפצת הסרט על מנת לא להתחרות עם רובוטריקים 4: עידן ההכחדה ל-8 באוגוסט 2014.
הצילומים החלו ב-22 במרץ 2013 בטאפר לייק, ניו יורק.
צילומים נוספים התבצעו בינואר ואפריל 2014.
את המוזיקה לסרט הלחין וכתב בריאן טיילר, שהלחין את המוזיקה לסרט איירון מן 3 ,שיר נוסף של הסרט נקרא בשם : Shell Shocked שנכתב והולחן בידי הזמר Wiz Khafila שמושמע במהלך כתוביות הסיום של הסרט.
ויליאם פיכטנר אמר בראיון כי הוא חתם על שלושה סרטים.
בקיץ 2014 אמר ג'ונתן ליבסמן כי ישנה אפשרות שדמותיהם של קייסי ג'ונס וביבופ ורוקסטדי ייכללו בסרט ההמשך.
סרט ההמשך צפוי להיקרא צבי הנינג'ה: יוצאים מהצללים ("Teenage Mutant Ninja Turtles: Out of the Shadows") וייצא לאקרנים בקיץ 2016. באפריל 2015 לוהקו סטיבן אמל לתפקיד קייסי ג'ונס וטיילר פרי לתפקיד בקסטר סטוקמן.
באפריל 2015 לוהק בריאן טי לתפקיד שרדר בסרט, במקומו של השחקן טוהורו מסאמונה.
בנוסף לו, מייגן פוקס תשוב לגלם את אפריל או'ניל בעוד וויל ארנט יגלם את ורן פנוויק.
את הסרט יביים דייב גרין על פי תסריט מאת ג'וש אפלבאום ואנדרה נמץ.
הסרט ספג ביקורת שליליות בעיקר.
האתר Rotten Tomatoes מעניק לסרט ציון של 19% עם הערה שהסרט מתיימר להיות הסרט המשעמם ביותר על צבי הנינג'ה.
האתר Metacritic נתן ציון של 35/100.
צבי הסלעים (שם מדעי: Oreotragus oreotragus; קרוי גם אנטילופת הסלעים, ומכונה באנגלית קליפס-פרינגראס), הוא סוג של אנטילופה קטנה בשבט Neotragimi מתת-משפחת הצבאיים, החי בדרום ומזרח אפריקה ומהווה מין יחיד בסוגו.
סוג זה תואר בשנת 1783. המינים הקרובים ביותר מבחינה גנטית לצבי הסלעים הם אנטילופות מהסוג "Neotragus" כגון דלקרן המושק ואנטילופה מלכותית.
שמו המדעי נגזר כדלהלן: "Oreo" = הרים "tragus" = תיש, ופירושו עז החי בהרים; הכפל של השם המדעי מורה על כך שזהו סוג בעל מין יחיד.
הכינוי הנפוץ "קליפס-פרינגראס" שמקורו בהולנדית ובאפריקאנס פירושו "קפצן סלעים", ומתייחס לריצתו הקופצנית של צבי הסלעים בבית גידולו ההררי.
צבי הסלעים שייך לשבט אנטילופות הסבך הכולל את האנטילופות הקטנות והבינוניות של תת-משפחת הצבאיים, והוא חולק עמם מאפיינים רבים.
יש לו מבנה גוף מקושת ושפוף, ראש קצר וצוואר ארוך.
רגליו קצרות ודקות, והאחוריות ארוכות יותר מהקדמיות ומסייעות לו בניתוריו בסלעים.
בניגוד למיני הצביים ה"אמיתיים", אוזניו של צבי הסלעים עגלגלות ורחבות, כשצידם הפנימי מורכב משערות רכות המפוספסות בצבעי שחור ולבן בולטים.
עיניו וחוטמו גדולים ושחורים, ובצידי עיניו יש בלוטות ריח גדולות המוקפות בעיגולים שחורים בולטים.
הפרווה של צבי הסלעים גסה וצפופה, ומורכבת משערות זיפיות חלולות המשמיעות קול רשרוש כאשר הצבי מתחכך אתם.
הפרווה מספקת לו בידוד מטמפרטורות קיצוניות של חום (באזורים נמוכים) וקור (באזורים גבוהים).
בזמנים שצבי הסלעים חולה או פצוע - שערותיו סומרות וגורמות לו להראות גדול יותר מהרגיל.
הפרווה המחוספסת שלו מורכבת משילוב של צבעי צהבהב, כתמתם, אפרפר, שחרחר, לבנבן, חום וירוק-זית, ומתמזגת היטב על רקע סלעים ואבנים.
בחלקים העליונים כגון הצוואר, הגב והמותניים, שולטים בעיקר צבעי החום, צהבהב, כתמתם וזית, בעוד שברגליים, בזנב ובגרון נראים בעיקר צבעי הלבן אפרפר.
במצח שולט צבע חום-אדמדם, הלחיים צהבהבות, ובין העיניים ומעל הפרסות יהיו בדרך כלל כתמים שחורים.
צבעי השערות עלולים להשתנות מפרט לפרט, וניתן לראות צביי סלעים אפרפרים או צהבהבים לגמרי.
הבטן, הסנטר, סביב העיניים והשפתיים וצידם הפנימי של הרגליים והזנב יהיו לרוב לבנים לגמרי.
אין הסכמה לגבי תת-המינים של צבי הסלעים שלפי מספר חוקרים מגיעים ל-11. תת-המין היחיד שמוסכם הוא צבי סלעים מערבי
(O.o.porteousi) המצוי בניגריה וברפובליקה המרכז אפריקנית ומצב שימורו הוא סכנת הכחדה (EN).
המאפיין הבולט ביותר אצל צביי הסלעים הוא פרסותיהם הייחודיות שאינן מצויות אצל אף פרסתן אחר.
מבנה הפרסה הוא אנכי ומעוגל בתחילתו, מה שנותן אשליה כאילו הצבי עומד על קצות הפרסות.
מבנה פרסה זה מסייע לצבי הסלעים לטפס על קירות כמעט ישרים.
בתחתית הפרסות יש כריות גומי הבולמות זעזועים בעת הקפיצה ומסייעות לצבי להיתפס על זיזים ובליטות קטנות וכן לטפס בזריזות על סלעים אנכיים.
מאפיינים אלה ואחרים הופכים את צבי הסלעים למותאם ביותר לסביבה הררית וסלעית, ומסיבה זאת הוא כמעט ואינו עוזב את האזורים האלה.
סמוך למצחו של הזכר, ישנן זוג קרניים קצרות ודקות בצבע שחור-אפרפר, שאורכן המרבי הוא 15 ס"מ.
הקרניים אנכיות וחדות ומזכירות קוצים, ועל פי רוב חציים התחתון מורכב מטבעות מחורצות וחציים העליון חלק.
ברוב האזורים הזכרים הם היחידים שמצמיחים קרניים, וזהו ההבדל היחיד בינם לבין הנקבות שזהות להם במידות גוף וצבעי הפרווה; עם זאת, באתיופיה, אוגנדה וטנזניה ישנן אוכלוסיות של צביי סלעים שבהם אף לנקבות יש קרניים.
בחלק מהאזורים הנקבות עלולות להיות גדולות במעט מהזכרים.
צבי הסלעים נפוץ במזרח, מרכז, ודרום אפריקה.
באזור כף התקווה הטובה התפוצה ממשיכה צפונה מערבה דרך מרבית שטחה של נמיביה ודרום מערב אנגולה.
כמו כן ישנן 4 אוכלוסיות מבודדות במרכז אפריקה: שתיים בניגריה עם גלישה קטנה לקמרון, ושתיים נוספות ברפובליקה המרכז-אפריקנית.
המדינה היחידה שבה כנראה נכחד צבי הסלעים היא בורונדי.
בית גידולו של צבי הסלעים הוא בעיקר אזורים הררים עד גבהים של 4,500 מטר הכוללים סלעים, אדמה טרשית, ושיחים דוקרניים, וכן סאהל, סוואנות הרריות, וחורשים מיוערים בדלילות.
הטמפרטורות באזורי תפוצתו הם 10–40 מעלות צלזיוס, וכמות המשקעים הממוצעת בהם היא 2,000-100 מ"מ בשנה.
בין ההרים שבהם הוא מצוי ניתן למנות את הרי סיימאן, הרי באלה, (אתיופיה) הר קילימנג'רו, (טנזניה וקניה) הר מרו, (קניה) הר השולחן, (דרום אפריקה) ורבים אחרים.
צבי הסלעים פעיל בעיקר בזוגות בשעות הבוקר המוקדמות ושעות הצהריים והערב המאוחרות.
כשאר יונקים אפריקנים הוא מבלה את השעות החמות של היום בהעלאת גרה במקומות מוצלים כדוגמת בין הסלעים או מתחת לשיחים.
לעיתים ניתן לראות קבוצות של 8 פרטים ויותר, המתפזרים במהירות כאשר הם מופרעים.
בזמני הפעילות הם אוכלים צמחים שונים כגון: עשבים, עשבי תיבול, עלים, זרעים, ניצנים, פרחים, פירות, קליפות, חזזיות וכדומה.
הם שותים לעיתים רחוקות, ואת המים הזקוקים לקיומם הם מקבלים מצמחים בשרניים.
צביי הסלעים סורקים תדיר את סביבתם כדי לוודא שלא נשקפת להם סכנה; כאשר יש זוג צביים, בדרך כלל אחד יאכל או ינוח בעוד שהשני ישמש כזקיף ויעמוד על מקום גבוה כדי לסרוק את האזור.
בשעת סכנה הזקיף ישמיע קול של שריקה צורמנית שמזהיר גם את שאר בעלי החיים שבאזור.
צביי הסלעים נמלטים בזריזות גדולה בסלעים בסיוע פרסותיהם, ומסוגלים לקפוץ על ארבע רגליהם בבת אחת לגובה של מטר ויותר בזכות רגליהם האחוריות הארוכות.
על פי רוב הם ירוצו למרחקים קצרים ואז יסתתרו בשיחים או יעצרו ויבדקו אם עדיין נשקפת להם סכנה, מה שהופך אותם לטרף קל לציידים.
פרוותם מספקת להם הסוואה מצוינת בסביבתם הסלעית, אולם זה נחוץ להם פחות מאשר לאנטילופות אחרות בשל ההגנה שהסלעים מספקים להם.
אויביהם העיקריים של צביי הסלעים הם: נמרים, צבועים, תנים, קרקלים, סרוואלים, ונחשים גדולים, ובאזורי הסלעים הגבוהים הם עלולים להיטרף על ידי דורסי יום גדולים.
צבי הסלעים הוא בעל חיים מונוגמי שכמעט תמיד נצפה בזוגות ולפעמים עם צאצאיהם.
הקשר בין הזכר לנקבה הוא חזק, ורוב הזמן הם נמצאים במרחק מטרים בודדים אחד מהשני.
שני המינים מגנים בעוז על הטריטוריה שלהם שגודלה הוא בדרך כלל 8–49 דונם, ויעזבו אותה רק לעיתים נדירות; הזכר והנקבה מסמנים את שטחם בעזרת בלוטות ריח גדולות שמפרישות ריח חזק, וכן בעזרת שתן וגללים.
הסימון יכול להיות על ידי שפשוף הקרניים בעצים או של בלוטות הריח בשיחים, ועל ידי לעיסת עשבים.
הזכר והנקבה יישארו אחד עם השני לאורך חייהם, ויחפשו בן זוג אחר רק כאשר אחד מהם ימות.
עונת הרבייה נמשכת מספטמבר ועד ינואר.
ההריון נמשך כשבעה חודשים, לאחריהם נולד ולד אחד במשקל ק"ג אחד הנשאר חבוי בסלעים ונקיקים 2–3 חודשים ואמו מגיעה עד ארבע פעמים ביום להניקו.
הולד נגמל לאחר 4–5 חודשים ומגיע לבגרות בסביבות גיל שנה.
תוחלת חייו של צבי הסלעים בטבע עד 15 שנים.
צבי הסלעים מסווג על ידי IUCN במצב השימור ללא חשש (LC), בשל תפוצה רחבה באזורים מוגנים, מגמת אוכלוסייה יציבה, וכי מרבית האזורים שבהם הוא נפוץ אינם נגישים כלל לבני אדם.
גם מחוץ לאזורים מוגנים לחץ הציד אינו גדול בשל בית הגידול ההררי המקשה על ציידים.
ההסתגלות של צבי הסלעים לגבעות וצוקים בלתי נגישים מאפשרת לו להימנע מתחרות על מקורות המזון עם עדרי צאן.
אוכלוסיות מבודדות באזורים נמוכים שבהם אין שטחים גדולים של סלעים, חשופות יותר לציד ותחרות מצד עזים, והן מצטמקות מאוד באזורים מיושבים.
מהאיומים הנזכרים סובל בעיקר תת-המין המערבי שמסווג משום כך על ידי IUCN במצב השימור סכנת הכחדה (EN), ומספרו הולך ופוחת בניגריה.
כמו כן יש מספרים גדולים מאוד שחיים בתוך שטחים חקלאים בנמיביה ודרום אפריקה.
האוכלוסייה העולמית של צבי הסלעים נאמדת בכ-42,000 פרטים.
צבי הנינג'ה: יוצאים מהצללים הוא סרט גיבורי על אמריקאי מזאנ'ר הפעולה, הקומדיה והמדע בדיוני המבוסס על קומיקס "צבי הנינג'ה".
הסרט מהווה סרט המשך לסרט האתחול צבי הנינג'ה.
את הסרט ביים דייב גרין על פי תסריט של ג'וש אפלבום ואנדרה נימץ.
בסרט מככבים מייגן פוקס, סטיבן אמל, ויליאם פיכטנר, בריאן טי וויל ארנט.
בהמשך ישיר לסרט הקודם, שרדר מועבר לכלא עם שני עבריינים טיפשים בשם איוון "רוקסטדי" סטרנקו ואנטון "ביבופ" זק.
בדרך שבט הרגל משתלט על הזינזנה למרות מאמצי הצבים למנוע זאת, ושרדר מועבר למימדX, שם הוא פוגש חייזר בצורת מח בשם קראנג שמורה לו למצוא שני רכיבים נוספים על מנת לפתוח שער בין ממדי.
לפר' בקסטר סטוקמן יש את השלישי- הרכיב שגרם לטלפורטציה של שרדר.
שרדר משתמש במוטגן חדש שקיבל מקראנג כדי להפוך את רוקסטדי וביבופ לקרנף וחזיר יבלות בהתאמה.
אפריל מנסה לגנוב מנת מוטגן וכמעט נתפסת אך שומר הזינזנה, קייסי ג'ונס, מציל אותה.
הוא מתוודע לצבים ומבין שהם הצילו את ניו יורק שנתיים לפני.
שרדר מצליח למצוא את שני הרכיבים האחרונים (נייטרוניום שפותח חורים שחורים ואקדח אנרגיה).
שבט הרגל מנסה לחטוף את המוטגן מתחנת המשטרה ואפריל וקייסי מונעים את זה ונתפסים.
ורנון פנוויק מביא למפקחת המשטרה הוכחה שרוקסטדי וביבופ אמיתיים ואפריל דוברת אמת, ומפגיש את NYPD עם הצבים לראשונה.
שרדר פותח את השער והטכנודרום מתחיל לזרום דרכו.
הצבים מביסים את קראנג ומחזירים את הטכנודרום למימדX, וקייסי סוגר את השער.
ג'וני נוקסוויל (דיבוב)/פיט פלוסזק (לכידת תנועה) - לאונרדו
טוני שלהוב (דיבוב)/ דני וודברן (לכידת תנועה) - ספלינטר
מייגן פוקס - אפריל או'ניל
סטיבן אמל - קייסי ג'ונס
ויל ארנט - ורן פנוויק
ויליאם פיכטנר - אריק סאקס
טיילר פרי - בקסטר סטוקמן
גארי אנטוני וויליאמס - ביבופ
סטפן "שיימוס" פארליי - רוקסטדי
עוד לפני צאתו לאקרנים של הסרט צבי הנינג'ה השחקן ויליאם פיכטנר הצהיר כי חתם על חוזה למשך 3 סרטי קולנוע בזיכיון צבי הנינג'ה.
גם נואל פישר אישר כי כל השחקנים שמגלמים את ארבעת צבי הנינג'ה חתמו על חוזה לשלושה סרטים.
ליבסמן ופולר אישרו שגם קייסי ג'ונס וגם ביבופ ורוקסטידי יופיעו בסרטי ההמשך.
ישנם גם תוכניות להופעה בסרטי ההמשך עבור דמויותיהם של קראנג ומימד איקס.
באוגוסט 2014 אולפני פרמאונט הכריזו כי הסרט ייצא לאקרנים ביוני 2016 כשמייקל ביי ישמש כמפיק וג'וש אפלבום ואנדרה נימיק יכתבו את התסריט.
בדצמבר אותה שנה דווח שהאולפנים שכרו את דייב גרין כבמאי הסרט, לאחר הצלחתו הביקורתית עם סרט הבכורה שלו להציל את אקו.
בנוסף אושר כי ביבופ ורוקסטידי יופיעו כנבלי משנה בסרט.
במרץ 2015 לוהק השחקן הקנדי סטיבן אמל לתפקיד קייסי ג'ונס.
באפריל אותה שנה האולפנים חשפו תמונה ראשונה של ביבופ ורוקסטידי.
בהמשך החודש הוכרז על ליהוקו של טיילר פרי לתפקיד בקסטר סטוקמן ובריאן טי לתפקיד שרדר.
באפריל 2015 החלו צילומי הסרט במדינת ניו יורק ועלות הצילומים מגיעה ל-70 מיליון דולרים.
הצילומים נמשכו עד סוף מאי 2015 והושלמו באוגוסט אותה שנה.
צבי הנינג'ה היא סדרת דרמה קומית בהנפשה ממוחשבת.
הסדרה נוצרה על ידי ג'ושוע סטרנין וג'יי-אר וונטימיליה, על פי קומיקס בעל שם זהה שנכתב על ידי קווין איסטמן ופיטר ליירד, ומשודרת בערוץ הטלוויזיה ניקלודיאון, החל מ-2012.
עלילת הסדרה מבוססת בעיקר על הרצת הקומיקס של IDW, אם כי היא כוללת בה גם כמה חלקים מהרצת הקומיקס המקורית.
יוצרי הקומיקס המקורי, פיטר ליירד וקווין איסטמן, שימשו כיועצים מיוחדים לסדרה, והסטודיו שלהם היה מעורב באופן ניכר בהפקת הסדרה.
הסדרה זכתה להצלחה רבה, ופרקיה עמדו על ממוצע צפייה של כ-2,500,000 איש.
בתום עונתה הראשונה, הוזמנה לסדרה עונה שנייה, ובהמשך הוזמנה גם עונה שלישית, רביעית, וגם חמישית.
במהלך טיול רגיל עם צבי המחמד שלו, פוגש המאטו יושי בחייזרים, אשר במהלך הקרב ביניהם חושפים אותו ואת צביו למוטגן, שמעורר בהם שינויים גנטיים: הצבים הופכים לדמויי-אדם, ויושי הופך לעכברוש דמוי אדם.
לאחר השינוי הגנטי, יושי מאמץ את השם "ספלינטר", ובורח יחד עם הצבים לביוב של ניו יורק, בו הוא מלמד את הצבים את אמנות הנין ג'וטסו, ומעניק להם שמות: לאונרדו, רפאל, דונטלו ומיכלאנג'לו.
לאחר שהצבים מיומנים בנין ג'וטסו, בגיל-העשרה, לאחר שנים רבות מתחת לפני האדמה, הצבים עולים לראשונה לפני האדמה, כדי להילחם בגזע הקראנג, אשר מנסה להשתלט על ניו יורק.
במהלך אחד מסיוריהם אחר חייזרי קראנג, הצבים פוגשים בנערה בשם אפריל או'ניל, ומתיידדים עימה, ודונטלו אף מתאהב בה, הצבים עוזרים לה להציל את אביה, קירבי, שנחטף על ידי חייזרי הקראנג, עקב היותו מדען בעל יכולות פיתוח מתקדמות של מוטגן.
בהמשך, הצבים מפגישים בין ספלינטר לאפריל, וזה מאמן גם אותה באמנות הנין ג'וטסו.
בהמשך, הצבים מגלים כי אורוקו סאקי, אויב של ספלינטר מהעבר, הגיע לניו יורק, הקים ארגון בשם "שבט הרגל", וחבר לחייזרי הקראנג, במטרה להשתלט על ניו יורק.
סאקי מאמץ לעצמו את השם "שרדר", מגלה על הצבים ועל כך שספלינטר חי, ושולח חיילים רבים, בהם גם ביתו המאומצת קראי, לחסלם, כדי שלא יפריעו לתוכניתו.
גם מדען מרושע בשם בקסטר סטוקמן נלחם בצבים בעזרת מכונות שונות.
הצבים עצמם מתחברים עם מוטנט של תנין בשם ראש תנין שנלחם בקראנג ועם מוטנטים נוספים.
על מנת להשתלט על ניו יורק, שבט הרגל וחייזרי הקראנג בונים נשק השמדה המונית, העונה לשם "טכנודרום".
לאחר שהצבים מגלים את קיומו של הטכנודרום, הם מחליטים לתוקפו באופן מיידי, ומרסקים את הטכנודרום לתוך הים, שם הוא מתפוצץ.
במקביל, ספלינטר נאבק בשרדר, ובמהלך הקרב מולו מגלה כי שרדר אחראי לרצח אשתו, וכי קראי היא למעשה ביתו.
בסופו של דבר, הצבים מחלצים את אביה של אפריל, ומנצחים את הקראנג ושבט הרגל, וחוגגים את ניצחונם.
בתום חגיגות הניצחון על חייזרי הקראנג ושבט הרגל, הצבים מגלים שהקראנג שרדו, והם בטעות מפזרים ברחבי ניו יורק מוטגן רב, חשוף לכל, דבר שמכריח את הצבים לעלות בחזרה לפני האדמה, כדי לאסוף את המוטגן, לפני שבני אדם ייחשפו אליו.
אביה של אפריל, קירבי, נחשף למוטגן, ובעקבות החשיפה הופך לעטלף דמוי-אדם.
אפריל מטילה את האחריות על הצבים, מה שגורם לנתק בין או'ניל לצבים.
במהלך הנתק ביניהם, אפריל מתחילה לחיות חיים "נורמליים" יותר, ופוגשת בנער בשם קייסי ג'ונס, והשניים מתיידדים.
ערב אחד, קייסי ואפריל יוצאים יחדיו, ונתקלים במארב של שבט הרגל, אך ניצלים על ידי הצבים.
אירוע זה מחדש את הקשר בין או'ניל והצבים, וגם קייסי הופך לבן ברית של הצבים ומסייע להם במלחמה נגד שבט הרגל.
אחר כך, בעזרת אפריל, דונטלו רוקח נוסחה כימית, ומחזיר את קירבי למצבו המקורי.
המדען בקסטר סטוקמן נתפס על ידי שרדר והופך לאחד מחייליו, וכמדען הראשי של שבט הרגל.
בהמשך, בין קראי, אשר הפכה באופן זמני למנהלת שבט הרגל, בעקבות עזיבתו של שרדר ליפן, ללאונרדו מתנהל קרב, אשר במהלכו לאונרדו מספר לקראי כי ספלינטר הוא אביה, וכי שרדר הרג את אימה.
בתחילה קראי מפקפקת בדבריו של לאונרדו, אך היא מתעמתת עם שרדר, שמודה באמת, וכולא אותה.
כאשר הצבים מגלים כי קראי נכלאה, הם משחררים אותה, ובעקבות תאונה, היא נחשפת למוטגן והופכת לנחש-דמוי אדם ובורחת מניו יורק.
חייזרי הקראנג מנסים פעם נוספת להשתלט על ניו יורק, ומצליחים בכך, תוך כדי שהם פוצעים את הצבים.
לאונרדו נלחם נגד חייליו של שרדר ומביס את כולם, אך שרדר עצמו פגע בו באורח אנוש.
למרות פציעותיהם, הצבים מנסים להיאבק בחייזרים, אך נכשלים, עד שבסופו של דבר החייזרים משיגים שליטה מלאה על ניו יורק.
לאחר ששרדר פוצע את לאונרדו הוא נלחם בספלינטר ובראש תנין.
הוא פוצע את ראש תנין, ובמהלך הקרב עם ספלינטר הוא תופס אותו ומשליך אותו לתעלות הניקוז.
ספלינטר עומד למות אך ברגע האחרון, קאראי המוטנטית תופסת אותו במים ומוציאה אותו.
ספלינטר משתעל לאחר שהיא נוגעת בו, כסימן לכך שהוא עוד חי.
היעלמותו של ספלינטר והשתלטות החייזרים על ניו יורק, מבריחה את הצבים, אפריל וקייסי מניו יורק.
הצבים, יחד עם אפריל וקייסי, בורחים לבית הקיץ של משפחת או'ניל שבצפון, שם לאו מתאושש מהפציעה החמורה שלו כי נפצעה אנושות בקרב מול שרדר גם כל שאר הצוות מתאוששים מהפצעים הפיזיים והנפשיים שלהם אבל שלהם פחות קשים משל לאו, כשבניו יורק שולטים חייזרי הקראנג.
זמן קצר לאחר הגעתם מתברר שספלינטר חי.
הוא מתגלה אליהם בצורה רוחנית במהלך מסע החזון אליו הם יוצאים ביער.
ספלינטר אומר שהוא חי אך הנשמה שלו לא בדיוק מאוחדת עם הגוף, רמז לכך שהוא מאבד את תודעתו.
הוא מעודד את הצבים וקורא להם להתפצל ולהביס את אויביהם במישור הרוחני.
לאחר שהצבים מתחזקים בצורה רוחנית, הם מחליטים לחזור לניו יורק.
הצבים חוזרים לביתם, מוצאים את ספלינטר ומסייעים לו לחזור לעצמו, הם מוצאים גם את קאראי המוטנטית שבאה להיפרד מהם לפני שהיא מאבדת את תודעתה, מה ששרדר ניצל כדי לגרום לה לצוד את הצבים.
הם מפילים את שלטון החייזרים בעזרת חבורת "המוטנטים האמיצים" שמורכבת מסלאש, דוקטור רוקוול, ראש תנין ופיט היונה.
ביחד, הם כולאים את הקראנג במימד X, משנים את בני האדם המוטנטים לבני אדם רגילים בעזרת מוטגן הפוך, מחזירים אותם לעיר ניו יורק וחוזרים למאורה.
כעת, הצבים נאלצים להתמודד עם "הדרקונים הסגולים", ארגון פורעי חוק, עם שבט הרגל ועם מוטנטים אחרים וחדשים.
בהמשך, מתברר שהקראנג עדיין מסתתרים בניו יורק ואף תיקנו את הטכנודרום.
אויביהם של הקראנג "הטרייסראטונים"(חייזרים דמויי דינוזאורים) מגלים זאת ומגיעים לכדור הארץ כדי להשמיד אותו ואת הקראנג שנמצאים בו.
ספלינטר והצבים משתפים פעולה עם חבריהם המוטנטים ואף עם שרדר וחייליו מלמנוע את הריסת כדור הארץ.
ספלינטר כמעט מנטרל את הנשק של החייזרים.
אך ברגע האחרון שרדר הורג את ספלינטר וכדור הארץ הושמד.
רובוט בשם פוג'יטויד שהציל אותם אומר לצבים, לאפריל ולקייסי שהם מתחילים דרך חדשה.
כך הסתיימה העונה השלישית בסדרה.
כשהם יוצאים לחלל הם מגיעים לכל מיני כוכבים במערכת השמש וגם מחוץ למערכת השמש וגם בפרק 10 הם פוגשים את עצמם בעונה הראשונה: לצערם הטרייסרטונים מצליחים בסופו של דבר להשיג את שלושת החלקים של מחולל החור השחור ומגיעים לכדור הארץ כדי להשמיד אותו שוב.
הצבים מנסים להגיע לכדור הארץ לפני הטרייסרטונים ומגלים שכל הזמן הזה פודג'יטויד הוא זה שבנה את החלקים של מחולל החור השחור.
הם מגיעים לכדור הארץ והם נלחמים בטרייסרטונים בקרב האחרון של כדור הארץ עם הצבים מהעבר.
הם מצליחים לנצח את הטרייסרטונים והם עוזבים את כדור הארץ אבל פודג'יטויד מקריב את עצמו ומפוצץ את עצמו עם החלקים ומאז הכול שקט בעיר ניו יורק.
אז אחרי שספלינטר הולך עם חבריו המפלצות לבית אחר כדי לנסות להחלים הצבים מגלים שקראי רוצה להקים שוב את שבט הרגל ולהחזיר את העיר לשליטתה והצבים מנסים לעצור אותה מלעשות את זה.
בפרק האחרון ספלינטר מגלה לצבים על חלום מוזר שחלם שבו הוא נלחם במן מפלצת שנראית כמו שרדר והיא מנצחת אותו ובדיוק אז שרדר מבקש מסטוקמן הזבוב את כל המוטגן שיש לו והוא הופך את שרדר לסופר שרדר מפלצת מלאה סכינים וחרבות שלספלינטר ולצבים לא יהיה שום סיכון נגדו.
אז הוא לוכד את קראי ואומר לספלינטר שאם הוא רוצה לראות שוב את הבת שלו הוא צריך לבוא למקום האחרון שבו הוא הביס אותו: הביוב.
ספלינטר והצבים הולכים לביוב ונלכדים למלכוד של סופר שרדר, הצבים יוצאים להילחם על פני דג, ציפורני נמר, ביבופ ורוקסטדי בזמן שספלינטר יוצא להילחם נגד סופר שרדר.
ספלינטר כמעט לא מצליח לנצח את שרדר ובורח, קראי מצליחה להשתחרר ויוצאת עם הצבים להציל את ספלינטר.
הם לא מצליחים להגיע בזמן ושרדר עומד לתת לספלינטר את המכה הסופית שלו אבל בשנייה האחרונה ספלינטר מפוצץ את פצצות העשן של מייקי וסופר שרדר נופל ביחד עם ספלינטר לנפילה של 300 מטר לפחות.
הצבים וקראי בורחים החוצה ודוני מסביר להם שמנפילה של 300 מטר לפחות אפילו ספלינטר לא יוכל לשרוד, וכשהצבים מתכוננים לברוח עם קראי מחכים להם מאחורה ביבופ, רוקסטדי וחיילי הרגל.
ספלינטר שרד את הנפילה אך לבסוף הוא נלחם עוד פעם עם שרדר אחרי כמה פרקים ושרדר הפיל אותו מבניין והוא מת.
ספלינטר נגלה ללאונרדו ואומר לו להילחם עם שרדר.
הצבים נלחמים עם שרדר ולבסוף לאונרדו הורג את שרדר בכך שהוא עורף את ראשו.
ב-21 באוקטובר 2009, פורסם כי ויאקום, חברת האם של ניקלודיאון, רכשה את הזכויות הבלעדיות להפקת סדרות טלוויזיה וסרטי קולנוע.
הם הודיעו כי במהלך 2012 תצא סדרת טלוויזיה חדשה בהנפשה ממוחשבת, וב-2014 יצא סרט קולנוע חדש בלייב אקשן.
במהלך 2011, הוכרזו מדבביהם של הצבים: ג'ייסון ביגס דיבב את לאונרדו, רוב פולסן, שדיבב את רפאל בסדרה מ-1987, דיבב את דונטלו, שון אסטין דיבב את רפאל וגרג סייפס דיבב את מיכלאנג'לו.
בהמשך, נודע כי מיי וייטמן דיבבה את אפריל או'ניל, וכן גם כי ג'וש פק דיבב את קייסי ג'ונס.
ביוני 2014, נודע כי החל מהעונה השלישית יחליף סת' גרין את ג'ייסון ביגס בתפקיד לאונרדו.
חבר ועד העיר ליהודי ירושלים ומקים הרפת העברית הראשונה בירושלים.
היה מנהל לשכת העבודה של ירושלים, חבר קבוצת הירקות של ברל כצנלסון ונמנה עם מייסדי נהלל.
זוכה פרס העבודה לשנת 1959. הרבה בכתיבת מאמרים בעיתונות התקופה.
הירשפלד נולד בברשאד, האימפריה הרוסית (כיום אוקראינה) למשפחה חרדית.
אביו שמריהו עבד כמוכס ועסק בחכירת ה"טקסה" בעיר.
בצעירותו למד בחדר, קיבל השכלה כללית אצל מורים פרטיים והיה חבר תנועת התחייה.
בהיותו בן 14, בעקבות פוגרומים היגרה המשפחה לשיקגו, שם למד הנדסה ותורת הכלכלה בפוליטכניון והכיר את אליעזר יפה ואלימלך לוין.
הירשפלד הצטרף לארגון האיכר הצעיר ובשנת 1911 עלה לארץ ישראל והתיישב בירושלים.
הוריו ואחיו ישראל הירשפלד עלו אחריו.
לאחר שארגון האיכר הצעיר לא הצליח לקיים את תוכנית היישוב בכנרת, חבריו התפזרו והירשפלד החליט להישאר בקרבת משפחתו בירושלים ולשפר את התזונה בעיר.
הוא הקים רפת בקרבת שכונת בית ישראל ושכונת הבוכרים וסיפק חלב טרי ונקי לתושבים.
כן היה חבר בקבוצת הירקות של ברל כצנלסון שפעלה ברח' צלאח א-דין.
במקום זה אף מצא יחד עם כצנלסון מסתור מן הטורקים אחרי שאיבד חסינותו בשל היותו בעל אזרחות אמריקנית.
בירושלים נפגש בימי מלחמת העולם הראשונה עם רעייתו שרה רייכלין, שעבדה כאחות מיילדת אצל הד"ר סגל ובהשפעתו עזבה את מקצועה, רכשה פרות והפכה לשותפתו ברפת.
הם נישאו בנובמבר 1914 והיו הורים לבת יחידה, ברוריה אורן (וולף).
בגמר מלחמת העולם, הירשפלד נענה לבקשתם של רחל ינאית וא.
סוקניק לשמש כמנהל משרד העבודה בירושלים והממונה על ארגון הפעולות של קפא"י.
עם ראשית הקמתו של הארגון להקמת מושב העובדים הראשון בארץ ישראל, צבי ושרה הירשפלד הצטרפו לשורות חבריו.
הירשפלד פעל לצידו של המהנדס נחום פפר והתמנה לממונה על סלילת כביש חיפה-ג'דה וכביש נצרת-עפולה מטעם המחלקה לעבודות ציבוריות של מפלגת הפועל הצעיר.
כמו כן היה המקשר העיקרי בין המחלקה לעבודות ציבוריות לבין ממשלת המנדט.
כשעלה הארגון למושב העובדים הראשון ושאר הגופים להתיישבות על אדמתם בעמק יזרעאל, היה הירשפלד המקשר בין המתיישבים לבין באי כוחו של השלטון בנצרת ונתקבל כ"מוכתר" הבלתי נבחר של יישובי העמק.
בשנות קיומו הראשונות של מושב נהלל היה מפעיליו המרכזיים.
לאורך השנים היה חבר בהנהלת תנובה, בהנהלת החקלאית והרבה בכתיבת מאמרים לעיתוני "הפועל הצעיר", "הארץ" ו"דבר".
היה פעיל בהתאחדות מגדלי הבקר בארץ ישראל וב-1943 השתתף בכנס הרפתנים בדגניה א' וניצל מ"אסון הרפתנים".
ב-1959 הוענק לו ולאשתו שרה פרס העבודה מטעם הוועד הפועל של ההסתדרות, בהגיעם לגיל 80.
(על הרעב בירושלים וניסיונות חקלאיים בירושלים)
הארץ והעבודה, חוברת ה', יפו, שבט תרע"ט.
תולדות היישוב היהודי בארץ ישראל (חלק ב'), עמ' 271–272.
ארנון מגן, שתולים באדמתם, למרחב, 23 בינואר 1959.
צבי הירשפלד שבעה למותו, דבר, 25 במרץ 1962.
"לזכרו של בוקר ותיק", משק הבקר והחלב, אייר תשכ"ב - מאי 1962.
צבי צימרמן הלוי (1 ביוני 1913 – 18 במאי 1968 (ל"ג בעומר תשכ"ח)) היה מלחין, ונמנה עם מורי המוזיקה בצפון הארץ בתקופת המנדט הבריטי.
צבי הלוי נולד בבוהמיה שבאימפריה האוסטרו-הונגרית בשנת 1913 לשלמה וחיה צימרמן.
משפחת הלוי הייתה משפחה דתית, ובבית הוריו ינק צבי הלוי מזמירות וממנגינות חסידים, שאותם זימר אבי המשפחה, שלמה, ביחד עם בניו.
את ראשית השכלתו קיבל הלוי בתלמוד תורה, וכשגדל, נשלח לישיבת טשנר, ולמד אצל הגאון מבריסק.
הוריו הועידו אותו לרבנות, אך הוא הכין את עצמו לבחינות הבגרות הכלליות כדי להגשים את חלומו המוזיקלי והתקבל לאקדמיה למוזיקה בברנו אשר בצ'כוסלובקיה.
כבר בגיל צעיר האמין ברעיון הציוני והחליט לעלות לארץ ישראל.
הוא ויתר על עולם ההשכלה המוזיקלית, עזב את האקדמיה והצטרף לתנועת "תורה ועבודה", עמה עלה ארצה בשנת תרצ"ו 1936 במסגרת העלייה החמישית.
את ראשית דרכו בארץ עשה בפתח תקווה בעבודה חקלאית ובסלילת כבישים, אך חש שזהו לא יעודו, והגיע לירושלים.
בירושלים מצא עבודה במוזיקה וניצח על מקהלת הפועל המזרחי,
שם הוא הכיר את אשתו, רחל ראם, בתו של הרב אליהו ראם.
נולדה לזוג בת – תמר (לעיתים היה צבי הלוי משתמש בפסבדונים "אביתמר").
בשנת 1944 עברו ל"קריית עמל" לימים קריית טבעון.
שם לימד הלוי מוזיקה במושב שדה יעקב הסמוך, ובבית הספר לילדי עובדים בקרית עמל.
כמו כן שימש חזן בבית הכנסת של היישוב וכן לימד בני 13 לבר המצווה.
בתחילת שנות החמישים עבר הלוי ללמד מוזיקה בחיפה בבית הספר הדתי "מוריה" ובגמנסיה "ביאליק".
צבי הלוי היה צנוע בהליכותיו, ובעל שליטה עשירה בלשון העברית והיה חבר פעיל ב"ברית העברית העולמית" וכן פעל במבצע "הנחלת הלשון" בראשית שנות החמישים.
לבנוסף לשיריו המולחנים, אף שלח ידו בכתיבה.
את יצירותיו כתב בעיקר בעברית וכן מספר שירים ביידיש שהייתה שגורה על לשונו.
בשנת 1955 יצא הלוי לשליחות בת שנה בדרום אפריקה כשליח הפדרציה הציונית, שם לימד עברית ומסורת את ילדי הקהילה היהודית ושימש חזן בבית הכנסת הגדול של יוהנסבורג.
עם חזרתו לארץ עברה המשפחה להתגורר בחיפה והוא חזר ללמד מוזיקה בבתי הספר בחיפה: "עציון", "כרמל", "ביאליק", ו"מעלה הכרמל".בבתי הספר הוא לימד משירי הקודש ומשירי ארץ ישראל.
ולצורכי ההוראה אותה ראה כמלכת קודש, הלחין מנגינות לפסוקים, לתפילה, לחג ומועד ובעיקר לטקסים ולאירועים מיוחדים בבתי הספר.
בשנת 1963 יצא שוב לשנת שליחות והפעם לרגנסבורג אשר בגרמניה, שם שימש חזן בקהילת ניצולי שואה.
רוב משפחתו של הלוי נספתה בשואה, ועל כן המפגש עם קהילה זו הותיר בו רושם רב.
את כישרונו המוזיקלי הרב הוכיח בעיקר בארגון ובהעמדת מופעים רבי רושם בבתי הספר השונים בחיפה אליהם הוזמן במיוחד למטרה זאת.
הלוי היה ידוע בחיפה כמארגן טקסי הבאת הביכורים לחג שבועות.
שמו של הלוי הלך לפניו כמנצח על מקהלות בתי הספר אותן הוביל ל"כנסי המקהלות" המחוזיים אל המקומות הראשונים.
אחד מרעיונותיו המקורים היה להלחין "שיר של יום" לפתיחת יום הלימודים בבית הספר.
הוא הלחין מספר לחנים ל"שיר של יום", השירים הושרו בפי התלמידים מדי יום.
בשל מצב כלכלי קשה, לא היה לצבי הלוי פסנתר במשך שנים, ועל כן היה מפזם את פרי יצירותיו, שר ורושם את התווים, ולעיתים היה נשאר שעות רבות בבית הספר בו לימד, על מנת לסיים הלחנה של שיריו.
שיריו קובצו בחוברות "לילדי", "לילד מזמור" ו"שיר מזמור".
בגיל 55 נפטר צבי הלוי מהתקף לב בביתו ונקבר בבית הקברות חוף הכרמל.
בעזבונו נמצאו רשימות מוזיקליות רבות, שירים ולחנים שרובם אינם מוכרים לציבור הרחב.
צבי הנינג'ה הוא סרט הנפשה ממוחשבת מז'אנר הפנטזיה ופעולה שנכתב ובוים על ידי קווין מונרו.
הסרט מבוסס על סדרת הקומיקס צבי הנינג'ה, כוכבי הסרט היו כריס אוונס, שרה מישל גלר, "מאקו", קווין סמית', פטריק סטיוארט וג'אנג דזה יי.
מאקו מת ביולי 2006, מה שהופך את צבי הנינג'ה לסרט האחרון שלו והסרט מוקדש לו.
זה היה סרט צבי הנינג'ה הראשון עם גרפיקה ממוחשבת (CGI) ונוצר על ידי אולפן האנימציה, Imagi, כמו גם הסרט העלילתי הראשון בזיכיון המותג הזה ב-14 שנים.
הסרט מציג את ארבעת הצבים (רפאל, לאונרדו, דונטלו, מיכאלאנג'לו) גדלים בנפרד לאחר הניצחון שלהם על אויבם המושבע, שרדר, כאשר דברים מוזרים מתרחשים בניו יורק, ויצורים עתיקים מאיימים על העולם, הצבים חייבים להתאחד כדי להציל אותו.
הסרט הוקרן בבכורה תיאטרלית ב-23 במרץ 2007 ונחשב הצלחה מסחרית, כשגרף 95 מיליון דולרים ברחבי העולם ביחס לתקציב הפקתו שהיה 34 מיליון דולר, אך זכה לביקורות מעורבות ממבקרי הקולנוע.
השקתו לוותה במוצרים שונים כגון: צעצועים, קומיקס ומשחקי וידאו.
הסרט שווק בארצות אנגלוסכסיות על ידי האחים וורנר ובשאר העולם על ידי חברת ויינסטין.
לפני 3,000 שנה, מצביא בשם יאוטי נכנס דרך שער לתוך יקום מקביל, והופך להיות בן אלמוות, אבל ארבעת הגנרלים שלו נהפכו לאבן.
הפורטל גם משחרר 13 מפלצות עם חיי אלמוות שהורסות את צבאו ואת צבא אויביו.
בהווה, צבי הנינג'ה גדלו בנפרד.
לאחר שהביס את שרדר, מאסטר ספלינטר שלח את לאונרדו למרכז אמריקה לאימון מיוחד, שבו הוא מגן על הכפר מפני שודדים.
דונטלו עובד כמהנדס טכנולוגיית מידע מומחה, מיכלאנג'לו עובד כבדרן במסיבות יום הולדת בניו יורק בשם "קוואבנגה קארל", רפאל עובד בלילה כגיבור על ושומר סדר בשם "שומר הלילה" שלוקח את החוק לידיים.
אפריל אוניל מפעילה חברה שמאתרת ורוכשת שרידי אמנות עתיקה בעבור אספנים, בסיוע של בן הזוג שלה, קייסי ג'ונס.
אפריל נוסעת למרכז אמריקה כחלק מעבודתה, ומוצאת שם את לאונרדו, ומיידעת אותו שאחיו הצבים התפזרו.
אפריל חוזרת לעיר ניו יורק עם פסל עבור הטייקון, מקס וינטרס.
לאונרדו גם חוזר, אפריל וקייסי מספקים את הפסל לווינטרס.
וינטרס שוכר את קראי (בתו של שרדר) ואת שבט הרגל כדי לחפש את 13 המפלצות שמטילות אימה על העיר לפני שהשער לפורטל ממנו יצאו ייפתח שוב.
רפאל נפגש עם קייסי, שחושף כי הוא יודע על "זהותו הכפולה" של רפאל, ומצטרף אליו בציד פושעים.
וינטרס, הוא למעשה יאוטי, והוא עדיין בן אלמוות, מחייה את הגנרלים שלו שנהפכו לפסלי אבן.
לאונרדו חוזר אל המאורה שבביוב, ופוגש בספלינטר.
ספלינטר אוסר על הצבים להילחם עד שהם יוכלו לפעול כצוות שוב.
בזמן אימון, הצבים נתקלים במפלצת מ-13 המפלצות האגדיות, ביגפוט, שנלחם בשבט הרגל.
הצבים נלחמים בביגפוט, כנגד הפקודות של לאונרדו ושל מאסטר ספלינטר.
כאשר רפאל מבקר את קייסי, הם נתקלים בערפד "סוקובור", אחת המפלצות, ועדים ללכידתו בידי הגנרלים עשויי האבן ושבט הרגל, שמצליחים לזהות אותם ממקום מסתורם.
קייסי לוקח את רפאל בחזרה לדירה שלו ושל אפריל בזמן שאפריל מתקשרת אל הצבים לעזרה, וחושפת את זהותם של יאוטי ושל הגנרלים שלו.
לאחר שהתאושש, רפאל מציע להם לרדוף אחרי יאוטי, אבל לאונרדו אוסר עליו ללכת עד שספלינטר ייתן את הפקודה.
רפאל שלא מסוגל להישאר בחוסר מעש, מחליט להסתכן ויוצא לחקור לבד.
לאונרדו, דונטלו, מיכאלאנג'לו מתכננים את המהלך הבא, בעוד דונטלו מגלה שהשער לפורטל האגדי יפתח שוב על הגג של מגדל העסקים של וינטרס.
ספלינטר אומר ללאונרדו שהצוות שלו לא שלם, וכי הוא יודע מה הוא צריך לעשות.
אחרי ש-11 מפלצות כבר נתפסו, גנרל אגילה שואל את יאוטי לגבי פעולותיו.
הגנרלים קושרים לבגוד ביאוטי, כי הם רוצים להישאר בני אלמוות.
רפאל נתקל ב"שד מניו ג'רזי", אחת מהמפלצות שנותרו חופשיות, אבל הוא לא מצליח להכניע אותו.
לאונרדו נלחם ברפאל, ששובר את החרבות של לאונרדו ומביס אותו בתום קרב צמוד על הנהגת האחים, אך רפאל לא עומד בתחושות השליליות שחש מהניצחון על אחיו הבכור ונאלץ לעזוב.
הגנרלים מצליחים לתפוס את לאונרדו המעולף, מתוך כוונה להחליף אותו בעבור המפלצת ה-13, ורפאל החליט לכפר על ידי הצלת לאונרדו.
כשהשער נפתח, יאוטי מגלה את הבגידה של הגנרלים, בזמן שספלינטר והצבים, שמלווים בקייסי ובאפריל, מפלסים בקרב מול שבט הרגל את דרכם לראש המגדל.
יאוטי מגלה את האמת לגיבורים: הוא רוצה להיות חופשי מהקללה של חיי האלמוות.
הגנרלים מגלים כי הם רוצים לשמר את חיי הנצח שלהם, וגם להשתמש בפורטל להביא יותר מפלצות לכיבוש העולם.
לאחר שסירבו לבגוד ביאוטי בתמורה לשרת את הגנרלים, אפריל, קייסי ושבט הרגל יוצאים לעבוד יחד, לחפש את המפלצת האחרונה, מפלצת הים, בעוד הצבים נלחמים בגנרלים.
ספלינטר ויאוטי מצליחים להדוף מפלצות רבות היוצאות מתוך הפורטל.
אפריל וקייסי וקראי מגיעים למגדל עם מפלצת הים.
מפלצת הים מתרסקת על הגנרלים, וגוררת אותם לתוך השער לפני שהוא נסגר.
קראי מזהירה אותם ליהנות מן הניצחון שלהם כל עוד הוא נמשך, בטענה שהם בקרוב ילחמו עם פרצופים מהעבר שלהם, מה שגורם לצבים לחשוד שהיא מתכוונת לשרדר.
היא וכל שאר שבט הרגל עוזבים את זירת הקרב.
יאוטי, שעכשיו חזר להיות אנושי, מכבד את הצבים וספלינטר, ומודה להם על הגשמת משאלתו לפני שגופו מתפורר.
ספלינטר ממקם את הקסדה של יאוטי בין הגביעים שלו, כמו גם את קסדתו של רפאל מחליפת "שומר הלילה" וגם את המסיכה של מיכלאנג'לו מחליפת "קוואבנגה קארל".
הצבים חוזרים לתפקידם כשומרים המסתוריים של העיר ניו-יורק, רפאל אומר כי הצבים תמיד יהיו אחים.
והוא מסיים את הסרט עם המשפט המוכר: "הו, אני אוהב להיות צב."
נולאן נורת - רפאל/שומר הלילה
ג'יימס ארנולד טיילור - לאונרדו
מייקי קלי - מיכלאנג'לו/"קוואבנגה קארל"
שרה מישל גלר - אפריל אוניל
כריס אוונס - קייסי ג'ונס.
פטריק סטיוארט - מקס וינטרס/יאוטי
ג'אנג דזה יי - קראי
ג'ון דימאג'יו - קולונל סנטינו
קווין מייקל ריצ'רדסון - גנרל אגילה
פאולה מאטיולי - הגנרלית סרפינטה
פרד טאטאסקיורה - הגנרל גאטו
קווין סמית' - טבח במסעדה
עדי הימלבלוי - אפריל אוניל
אייל פרידמן - קייסי ג'ונס
צבי הנינג'ה 3 הוא סרט פעולה אמריקאי משנת 1993, בבימויו של סטויארט גילארד.
הסרט הוא הסרט השלישי בזיכיון צבי הנינג'ה המבוסס על סדרת קומיקס בשם זה.
בעקבות שרביט מסתורי שקנתה אפריל לספלינטר, ארבעת הצבים משוגרים אחורה בזמן ליפן הפיאודלית של שנת 1593 ומסייעים לכפריים להילחם מול שליט מרושע.
אך ארבעת הצבים מסתגלים מהר מאוד ליפן העתיקה: לאונרדו מתאחד עם מורשת הנינג'יטסו וקרבות הסמוראים, דונטלו מתקשה ללא טכנולוגיה, רפאל העצבני מוצא שלווה ואילו מיכלאנג'לו מתאהב בנערה כפרית המנהיגה את המרד.
אליאס קוטיז - קייסי ג'ונס / וויט
סאב שימונו - לורד נורינאגה
טראוויס איי מוון - יושי
דמות בובנאי מייק גורד רוברטסון (ראש)דייוויד פרייזר (גוף) דון רוב מילס (ראש)ג'ים פארוסה (גוף) ראף נואל מקניל (ראש)מאט היל (גוף) לאו ג'ים מרטין (ראש)מארק קאסו (גוף) ספלינטר ריקי בויד (ראש)קווין קלאש (גוף)סו דאקרה (בובנאי משנה) ראזאר גורד רוברטסון (ראש)מארק גינת'ר (גוף) טוקה רוק ליון (ראש)קורט בריינארט (גוף)
צבי הנרי פרנק היה הפקיד הראשי מטעם הברון רוטשילד ביק"א ובפיק"א החל מ-1899 ועד 1937. בתקופת כהונתו אהד את התנועה הציונית וסייע רבות להתפתחות מושבות העלייה הראשונה בארץ.
לאחר שמושבות העלייה הראשונה בארץ ישראל, שהוקמו בשנות ה-80 של המאה ה-19, התמודדו עם קשיים גדולים פרש עליהם הברון רוטשילד את חסותו.
חסות זו התבטאה בתמיכה כלכלית כמו גם בייעוץ לגבי אופי הגידולים החקלאיים שרצוי לגדל.
לשם הפיקוח על אופי חלוקת הכספים מינה הברון "פקידים" מטעמו שביקרו במושבות (או אפילו התיישבו בהן).
בגלל המשך המצב הקשה במושבות, הפניות הבלתי פוסקות של תושביהן לסיוע והיחסים המעורערים בין התושבים לפקידים החליט הברון, ב-1899, להעביר את הטיפול הישיר במושבות לידי יק"א כשהוא ימשיך לתמוך כספית ביק"א ואנשיו יועסקו על ידי ארגון זה.
ב-1924 החזיר הברון לידיו את ניהול מושבותיו בארץ והקים את פיק"א שהתמקדה בפיתוח ההתיישבות והתעשייה בארץ ישראל בלבד.
אותם "פקידים", שפעלו מטעם הברון, הציגו מגוון עמדות בנוגע להתיישבות בארץ ישראל שנעו בין עוינות למתיישבים ופגיעה במושבות לבין אהבה להתיישבות והשקעת מאמץ מרובה לסייע להן.
צבי הנרי פרנק נולד ב-1878 בפריז כהנרי פרנק.
מקור המשפחה היה באלזס שבמזרח צרפת והבית בו גדל לא היה ציוני.
בנעוריו למד בפוליטכניקום של פריז אותו סיים בהצטיינות.
עם סיום לימודיו התגייס לצבא צרפת אולם בעקבות משפט דרייפוס החליט לפרוש מהצבא ולפעול למען היהודים.
הצעיר המוכשר משך את תשומת ליבו של הרב הראשי של צרפת, ד"ר צדוק כהן, שהמליץ עליו בפני הברון רוטשילד.
זה קיבלו לעבודה ב-1899 ומינה אותו לנציגו הבכיר ביק"א כמחליפו של אליהו שייד שסיים את תפקידו ותחת ניהולו של המנהל הכללי של יק"א אמיל מאירסון.
עם בואו ארצה התיישב פרנק בראשון לציון ומדי פעם היה נוסע לצרפת כדי לדווח לברון על פעילותה של יק"א.
ב-1914, עם פרוץ מלחמת העולם הראשונה חזר לצרפת, התגייס לצבא ונלחם בחזית המערבית עד סיום המלחמה.
ב-1919, עם הקמת פיק"א, גר פרנק בפריז אך בא לביקורים תכופים בארץ כדי להמשיך לנהל את ענייני הברון במסגרת פיק"א עד פטירתו ב-1937 בזמן שהותו בפריז.
פרנק, שהגיע ארצה נטול זיקה ציונית, התאהב בתקופת שהותו ארץ בפעילות החלוצית שהתחוללה פה ומבין הפקידים של הברון היה מאלו שאהדו מאוד את התנועה הציונית וחלוציה.
בתקופתו סייע לקידום המתיישבים בארץ ובין פעולותיו ניתן למנות את:
הקמת אגודת הכורמים המשותפת לתושבי ראשון לציון וזכרון יעקב והעברת היקבים לרשות האגודה.
רכישת אדמות מסביב לראשון לציון כדי להרחיב את השטחים החקלאיים.
בין השאר נרכשו אדמות מהכפר בית דג'אן מצפון למושבה ואדמות "אחוזה" ו"סרפנד אל חרב" מדרום למושבה.
הרחבת נטיעת הפרדסים ומסירתם לצעירי המושבה כדי שיוכלו גם הם לעסוק בחקלאות.
הקמת אזור תעשייה ליד ראשון לציון, בו הוקמו מספר מפעלים (זכוכית, רהיטים, נעליים, לבנים ועוד).
הקמת מפעל המלט נשר על מורדות הכרמל.
קיבוץ מעיין צבי, שהוקם על אדמות פיק"א, נקרא על שמו של צבי הנרי פרנק.
עיריית ראשון לציון קראה רחוב על שמו בעיר.
שכונת "תל צבי" בפרדס חנה נקראת על שמו של צבי הנרי פרנק.
הרב צבי הירש תאומים (תקט"ו-תקע"ה; 1755-1815) היה אב בית הדין של העיר קאליש שבפולין.
חתנו של הרב יעקב לורברבוים.
נולד בשנת ה'תקט"ו, 1755, לאביו הרב יוסף תאומים, אב בית הדין של העיר בורשטין, ולאימו שיינדל.
שימש כרבה של העיר קאליש, כיום בפולין.
נשא לאישה את חיה, ביתו של הרב יעקב לורברבוים מחבר הספרים חוות דעת ונתיבות המשפט.
לרב צבי הירש ולאשתו היו ארבעה בנים ושלוש בנות:
בנו הרב אברהם תאומים, מחבר הספר "חסד לאברהם".
שימש ברבנות בערים זבורוב, בוטשאש וקמניץ.
בנו הרב אפרים תאומים, אב בית הדין של קהילת קריסנפולי.
אחד מבניו הוא הרב צבי הירש תאומים מחרסקוב, הקרוי על שם סבו הרב צבי הירש.
בנו הרב יונה תאומים, אב בית הדין של קהילת פרימישלאן.
בנו הרב דוד תאומים מקאליש.
ביתו ראצי מירל נישאה לרב יואל אשכנזי (מהר"י שאכנזי), אב בית הדין של זלאטשוב.
ביתו אסתר נישאה לגדליה הורוביץ.
ביתו פרל נישאה לרב יצחק באב"ד, אב בית דין של העיר קאליש.
צבי הנינג'ה: הרונין האחרון (מאנגלית: Teenage Mutant Ninja Turtles: The Last Ronin) היא סדרה קצרה בעלת חמש חוברות קומיקס שהופצה על ידי IDW Publishing ב-28 באוקטובר 2020. עלילת החוברות נכתבה על ידי , , טום וולץ ואנדי קון.
החוברות אוירו על ידי קון ובן בייטס.
אף על פי שהחוברות פורסמו על ידי IDW, הן לא קשורות לסדרת הקומיקס הראשית של "צבי הנינג'ה" שרצה במקביל תחת אותה החברה.
סדרת המשך בשם "צבי הנינג'ה: הרונין האחרון: השנים האבודות" שוחררה בשנת 2023.
עלילת החוברות מספרת על עתיד דיסטופי בו רוב צבי הנינג'ה נרצחו מלבד צב אחד שנשבע לנקום בשבט הרגל על מות משפחתו.
במקור הייתה אמורה להתפרסם ב-19 באוגוסט 2020, אולם הפצתה נדחתה בגלל מגפת הקורונה ופרישתו של המאייר אנדי קון במהלך הפרויקט.
החוברת פורסמה ב-28 באוקטובר 2020.
בעתיד אפל, העיר ניו יורק נשלטת על ידי אורוקו הירוטו, נכדו של שרדר ובנה הממזר של קראי.
אורוקו שולט על העיר ניו יורק שהפכה לפשיסטית וטוטליטרית.
צב נינג'ה יחיד הרדוף על ידי חזיונות בו מופיעים אחיו המתים מחליט לשים קץ לשלטונו של הירוטו, אותו הוא מאשים במות משפחתו.
סודות ישנים צפים והקוראים מגלים מה קרה עשור קודם לכן ומה הוביל לעתיד הדיסטופי.
הרונין פוגש בחברה חדשה, אך שבט הרגל מחפשו ברחבי העיר.
במקביל, הקוראים לומדים על חלקו של באקסטר סטוקמן בעתיד הדיסטופי.
חברים לא צפויים מהעבר חושפים תוכנית שיכולה לשנות את ההווה.
בינתיים, שבט הרגל ממשיך לחפש אחר הרונין.
הרונין מסכים ללמד את קייסי מארי (בתה של אפריל אוניל) נינג'יטסו ותוכנית המורדים יוצאת לפעולה.
הקוראים לומדים כיצד הירוטו הגיע למעמדו כשליט העיר ניו יורק.
הקרב האחרון נגד הירוטו מתחיל.
בסופו של דבר, הירוטו ומיכלאנג'לו נהרגים שניהם ואפריל מנחמת את מיכלאנג'לו בזמן גסיסתו.
לאחר שמת, מיכלאנג'לו מתאחד עם אחיו, כעת צעירים יותר, עם ספלינטר וקייסי ג'ונס.
באפילוג, אפריל וקייסי מארי מטפלות בארבעה צבי מחמד קטנים.
קייסי מחכה לרגע שיגדלו כדי שיוכלו להתאמן ביחד.
האתר Goodreads העניק לסיפור ציון של 4.37 כוכבים על סמך 381 ביקורות.
ב-23 במרץ 2023 הוכרז שסדרת הקומיקס עתידה להיות מעובדת למשחק וידאו.
בספטמבר 2023 נחשף טיזר ראשוני למשחק בערוץ היוטיוב של סוני.
צבי הנינג'ה: טירוף המוטנטים הוא סרט גיבורי-על מונפש אמריקאי המבוים על ידי ג'ף רו, שזהו לו סרטו העלילתי הראשון, על פי תסריט מאת ברנדן אובריאן.
הסרט מבוסס על דמויותיהם של צבי הנינג'ה, שנוצרו על ידי קווין איסטמן ופיטר ליירד, והוא מאתחל את סדרת סרטי "צבי הנינג'ה".
בסרט, האחים הצבים – לאונרדו, דונטלו, מיכלאנג'לו ורפאל (המדובבים על ידי ניקולס קאנטו, מיקה אבי, שאמון בראון ג'וניור ובריידי נון; בהתאמה) – מנסים להתקבל בחברה כבני נוער רגילים, אך מגלים שעליהם להתעמת מול ארגון פשע ידוע לשמצה וצבא של מוטאנטים.
אנסמבל המדבבים של הסרט כולל את ג'קי צ'אן, איו אדבירי, סת' רוגן, ג'ון סינה, חניבעל בורס, רוז ביירן, אייס קיוב, פוסט מאלון, פול ראד, מאיה רודולף, נטשיה דמטריו וג'אנקרלו אספוזיטו.
על פיתוחו והפקתו של הסרט הכריזה ניקלודיאון לראשונה ביוני 2020, כשבמקביל נמסר כי רוגן, אוון גולדברג וג'יימס ויבר יופקדו על הפקת הסרט, ורו ואובריאן נשכרו לבימוי וכתיבת הסרט, בהתאמה.
בסרט זה, ביקשו המפיקים לחקור את היבט גיל-הנעורים בהתבגרותם של הצבים יותר מאשר סרטים וסדרות טלוויזיה קודמים.
תהליך עיצוב והנפשת הסרט נוצרו בהשראת סקיצות שצייר רו צייר במחברות בית הספר שלו כשהיה נער.
הסרט עלה לאקרנים בארצות הברית ב-4 באוגוסט 2023, תחת הפצתה של סרטי פרמאונט.
הסרט היה מועמד למספר פרסים, כולל פרס איגוד מבקרי הקולנוע האמריקאי ופרס אנני.
בעקבות הצלחת הסרט מופק סרט המשך אשר עתיד לעלות לאקרנים בשנת 2026, כמו כן, הופקה סדרת ספין אוף בשם "סיפורם של צבי הנינג'ה".
המדען המטורף בקסטר סטוקמן ממציא נוזל רדיואקטיבי שגורם לכל דבר עימו הוא בו במגע להפוך למוטנט.
אולם, סטוקמן נהרג על ידי אנשיה של סינתיה אוטרום.
הנוזל הרדיואקטיבי של סטוקמן נשפך לביוב של העיר ניו יורק והופך ארבעה צבים – מיכלאנג'לו, לאונרדו, רפאל ודונטלו – כמו גם עכברוש בשם ספלינטר, למוטנטים דמויי אדם.
ספלינטר מגדל את הצבים ומאמן אותם בנין ג'וטסו, ומנחה אותם לחיות בסתר במנהרות הביוב מתחת לעיר.
כעבור 15 שנה פוגשים הצבים את אפריל אוניל, עיתונאית צעירה ושאפתנית המסייעת להם לחקור את מעשי השוד המבוצעים בניו יורק על ידי מוטנט מסתורי המכונה סופרפליי.
החבורה מגלה בהמשך שסופרפליי חותר להפוך את כל בעלי החיים על פני כדור הארץ למוטנטנים על מנת שהמוטנטים ישלטו בכדור הארץ.
פסקול הסרט הוקלט והופץ ב-28 ביולי 2023 על ידי חברת התקליטים The Null Corporation.
הוא הולחן על ידי טרנט רזנור ואטיקוס רוס.
הסרט כולל גם מוזיקת היפ הופ שמבוצעת על ידי אמנים פופולריים שונים.
פרסקטגוריהתוצאהפרסי איגוד מבקרי הקולנוע האמריקאי / פרסי בחירת מבקרי הטלוויזיהסרט האנימציה הטוב ביותרפרס סאטורןסרט האנימציה הטוב ביותרפרס סטלייטהסרט הטוב ביותר – אנימציה או מדיה מעורבת
פרופ' צבי הכהן (נולד ב-1947) הוא מדען ישראלי, שכיהן כרקטור של אוניברסיטת בן-גוריון בנגב בשנים 2018-2010.
הכהן נולד בקלוז', רומניה, בשנת 1947, עלה לישראל בשנת 1950 וגדל ברחובות.
הוא קיבל תואר ראשון בכימיה בשנת 1970, תואר שני בכימיה אורגנית בשנת 1974, שניהם מאוניברסיטת בר-אילן, ותואר שלישי בכימיה אורגנית בשנת 1978, ממכון ויצמן למדע.
בין השנים 1978 ו-1981 היה עמית פוסט-דוקטורט במחלקה לרדיולוגיה בבית הספר לרפואה של הרווארד.
הכהן פרסם למעלה מ-120 מאמרים מדעיים, רשם 8 פטנטים וערך 3 ספרים.
במהלך לימודי הדוקטורט שלו פיתח שיטה לאוזונציה יבשה, שאפשרה הידרוקסילציה אזורית-סלקטיבית של אטומי פחמן שלישוניים של פחמימנים, עם תשואה של 100%, בהשוואה לעשיריות אחוז בודדות, בעבר.
כעמית פוסט-דוקטורט, הוא תכנן חומר ניגוד חדש לטומוגרפיה ממוחשבת של גרורות בכבד, העשוי מחלקיקי עמילן המכילים יוד, שאפשר גילוי גרורות בכבד, קטנות מ-2 מ"מ.
במהלך הקריירה שלו באוניברסיטת בן-גוריון, הוא למד ביוכימיה ופיתח את הביוטכנולוגיה לייצור מספר חומצות שומן רב בלתי רוויות מסוג אומגה 6 ואומגה 3 (למשל, חומצה ארכידונית, חומצה איקוספנטאנואית, חומצה דיהומוגמלינולנית) מאצות מיקרו והיה מעורב בפיתוח הביוטכנולוגיה של האצה המיקרו-אצתית Haematococcus pluvialis, שהגיעה לשיאה בהקמת מתקן מסחרי בקטורה, ישראל.
בין השנים 1980 ו-1981, הכהן מילא תפקיד של פרופסור משנה בבית הספר לרפואה של אוניברסיטת מסצ'וסטס בווסטר, מסצ'וסטס.
בשנת 1981 עבר למכון לחקר המדבר של אוניברסיטת בן-גוריון בשדה בוקר.
בין השנים 1996 ו-2010 כיהן כיו"ר ארגון הסגל של האוניברסיטה, ובין השנים 2005 ו-2010 כיהן גם כיו"ר מועצת התיאום של ארגוני הסגל של האוניברסיטאות בישראל.
בשנת 2010 נבחר לרקטור של אוניברסיטת בן-גוריון בנגב, תפקיד בו החזיק עד לשנת 2018. בשנת 2015 נבחר ליו"ר פורום הרקטורים של האוניברסיטאות בישראל.
1986–97 - מכהן הקתדרה לפיתוח קריירה של זוננפלד בחקר המדבר.
1998 – זוכה פרס פסטרנק למחקר חקלאי.
2005 - בעל הקתדרה לחקר המדבר על שם מקס ורושל אטינגין.
2016 – משרת פרופסור כבוד, אוניברסיטת באבס-בוליאי, קלוז', רומניה.
שמפיין, אילינוי: אגודת כימאי הנפט האמריקאית.
צבי הנינג'ה - הופעה חיה הוא מחזמר אמריקאי באורך 90 דקות, שמבוסס על זיכיון המדיה "צבי הנינג'ה" שנוצר על ידי קווין איסטמן ופטר לאירד.
המחזמר בוים על ידי תומאס וייט ונכתב על ידי בוב בייאן, אשר גם כתב את שיריו בשיתוף גודפרי נלסון.
המחזמר עלה כ-140 פעמים ברחבי 40 ערים בארצות הברית בין השנים 1990–1992, כאשר הופעת הבכורה שלו הייתה ב-26 בספטמבר 1990 באולם המוזיקה רדיו סיטי.
בין השנים 1991–1992 המחזמר עלה כעיבוד מקומי מחוץ לארצות הברית, בין היתר בצרפת, שוודיה וארגנטינה.
המחזמר עלה גם בישראל בחנוכה 1991 בבימויו של צדי צרפתי ותרגומו של אהוד מנור, בעקבות הצלחת סרט הקולנוע "צבי הנינג'ה" משנת 1990.
לאחר שהקימו להקה בביוב, צבי הנינג'ה מחליטים לטייל ברחבי העולם כדי להשמיע את המוזיקה שלהם.
שרדר, אויבם המושבע, מנסה להשמיד את כל המוזיקה בעולם, דבר שמחליש את הצבים.
בעזרת צופי המופע והעיתונאית אפריל או'ניל הצבים מצליחים להציל את המצב.
שם הדמותהפקה אמריקאיתהפקה ישראליתתיאור הדמותשחקן/יתזמר/תלאונרדורוג'ר קאצ'לאלפרדו מילר (מחליף)לורנס פורסיאייל בוחבוטאחד מצבי הנינג'ה; מנגן בגיטרת בסדונטלוגרג גאריסוןאריק אנזלון (מחליף)פרנק סימסליאור זרחיןאחד מצבי הנינג'ה; מנגן בקלידיםרפאלרון ק.
סמית'אריק אנזלון (מחליף)סקוט מיינרדאילן ליבוביץאחד מצבי הנינג'ה; שר ומנגן בתופים, כלי הקשה וסקסופוןמיכלאנג'לודייוויד שטרודניול ליאון (מחליף)בוב בייאןיובל דוראחד מצבי הנינג'ה; שר ומנגן בגיטרהאפריל או'נילשרי רנה סקוטהיידי מולנהאוור (מחליפה)דנה קליטרימיכל נחמןעיתונאית ובת בריתם של צבי הנינג'השרדרבו אלןדורון אורןאויבם המושבע של צבי הנינג'ה ששונא מוזיקהספלינטרמארק אניסגודפרי נלסון–המאסטר של צבי הנינג'ה
בשנת 1987 בוב בייאן וגודפרי נלסון עבדו לראשונה ביחד, שהם כתבו את המוזיקה לקריאה הראשונה המבוימת של המחזמר "Strides", שהתקיימה בתיאטרון Paper Mill Playhouse בבימויו של מייקל הוטופ.
המחזמר לא זכה להצלחה רבה, אך הוא השיק את השותפות בין השניים כמלחינים ומוזיקאים עצמאיים, שרצו ליצור הפקה משלהם ולא לתאגיד.
בשנת 1989 קרא בייאן את הרומן הגרפי הראשון של "צבי הנינג'ה", שנוצר על ידי קווין איסטמן ופטר לאירד, וכתב בהשראתו יחד עם נלסון ארבעה שירים ועיבוד בימתי שייקחו בו חלק.
השניים פנו ליוצרי הזיכיון על מנת להציג בפניהם את הרעיון, כאשר בינואר 1990 הרביעייה נפגשה בנורת'המפטון.
יוצרי הזיכיון התלהבו מהרעיון והעבודה עליו החלה.
על מנת להשיג את הזכויות להפיק מופע בהשראת הזיכיון, בייאן ונלסון היו צריכים לשלם 50,000 דולר לחברת Surge Licensing, שהייתה אחראית באותה תקופה לרישיון של כל מוצריי "צבי הנינג'ה".
הם פנו למפיק הבימתי סטיבן לבר, שמימן את הזכויות להשתמש ברישוי והפך לשותף של ההפקה.
על מנת לקבל מימון להפיק את המופע עצמו, פנו בייאן ונלסון למחלקות השיווק של פיצה האט, דומינו'ס פיצה ו-Little Caesars.
הם פנו לרשתות אילו מפני שהמאכל האהוב על צבי הנינג'ה הוא פיצה, שבאותו זמן סרט הקולנוע "צבי הנינג'ה" יצא לאקרנים וזכה להצלחה רבה.
עשרה ימים לאחר שפנו לפיצה האט, נחתמה איתה עסקה.
הרשת קנתה 3 מיליון תקליטים של המופע מראש במחיר של 3 דולר לכל אחד, דבר שנתן לבייאן ונלסון 9 מיליון דולר להפיק את המופע.
כמו כן הרשת התחייבה לקמפיין פרסום בשווי 20 מיליון דולר ושידור פרסומות בטלוויזיה בשעות צפיית השיא.
הקלטות שירי המופע היו בניו יורק ובלוס אנג'לס תחת הפקתו של המפיק המוזיקלי קית' פורסי.
לקראת השקת המופע באולם המוזיקה רדיו סיטי בניו יורק ב-26 בספטמבר 1990, הוא עלה ב-Providence Performing Arts Center וב-Harding Mazzotti Arena על מנת לבחון את התזמון ותגובות הקהל.
במהלך ההופעות המקדימות השחקנים הופיעו בתחפושת הדומה למראה המקורי של הצבים, דבר שהקשה עליהם לרקוד ולעומס חום שהוביל להתעלפות של שני שחקנים.
מסיבה זו הוחלט שבמקום תלבושות אילו השחקנים יהיו מחופשים לצבים ללא שריון וילבשו מעילי ג'ינס, אותם נאלצו להכין מהר לקראת מופע הבכורה.
דייוויד שטרו, שגילם במופע את מיכלאנג'לו שיתף:
"היו לנו את שריוניי הצבים האמיתיים שלהם על הגב.
זה היה אסון ולא הצלחנו אפילו לעבור את ההופעה כי שריוני הצבים שקלו כל כך הרבה.
היה פשוט קשה מדי ללבוש את השריון ולבצע את הכוריאוגרפיה של הריקוד בו זמנית.
אף אחד מאיתנו לא יכול היה לעשות את זה.
השריון היה נוגע ברגליים התחתונות.
פשוטו כמשמעו, בלילה שלפני שיצאנו לסיבוב ההופעות הארצי של 'Coming Out of Their Shells', המפיקים קיבלו את ההחלטה להיפטר מהשריונים.
הדבר שאני הכי זוכר מזה היה לראות את המפיקים עומדים שם וצופים בכל שריוני הצבים שלהם נזרקים לפח אשפה ענק כדי להיהרס.
הם היו צריכים להשמיד שריוני צבים בשווי של 50,000 דולר."
מופע הבכורה זכה להצלחה רבה, כאשר הכרטיסים אליו אזלו תוך דקות.